{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedloga Uredbe o izmjenama Uredbe o klasifikaciji radnih mjesta u lokalnoj i područnoj (regionalnoj) samoupravi "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TAJANA DODIĆ","UREDBU","PRIJEDLOG I.\n\nZa sustave javnih ustanova (npr. predškolski odgoj, školstvo, socijalna skrb) pravilnicima nadležnih ministarstava, osim minimalne razine potrebnog obrazovanja, jasno su propisane i potrebne kvalifikacije – odnosno vrste diploma i područja obrazovanja – koje su nužne za obavljanje pojedinih vrsta poslova u javnoj ustanovi. Time se osigurava da stručne, pravne i financijske poslove obavljaju osobe s odgovarajućim obrazovanjem – primjerice, voditelji računovodstva moraju biti magistri ekonomije, a tajnici ustanova moraju biti magistri pravne struke.\nNasuprot tome, u sustavu lokalne i područne (regionalne) samouprave ne postoje jedinstveni standardi o potrebnoj vrsti stručne spreme za radna mjesta, a posebno je to problematično kod jedinstvenih upravnih odjela. Jedinicama je prepušteno da to samostalno urede, zbog čega se u praksi pojavljuju velike razlike. Tako u nekim jedinicama pročelnici ili službenici koji obavljaju pravne ili financijsko-proračunske poslove mogu imati i obrazovanje koje uopće nije povezano s prirodom tih poslova, a u velikom broju jedinica lokalne samouprava normativne i upravno-pravne poslove obavljaju isključivo ekonomisti, što za posljedicu ima neadekvatno ostvarivanje prava i interesa građana. \nBudući da JLS donose opće akte, provode upravne postupke, upravljaju proračunima te nadziru zakonitost i pravilnost rada ustanova kojima su osnivači, nužno je osigurati minimalnu razinu stručnosti. Neusporedivo je da, primjerice, vrtić ili škola obavezno mora zapošljavati magistra pravne i magistre ekonomske struke, a općina kao samoupravno tijelo vlasti to ne mora.\nKako bi se osigurala jednaka razina stručnosti i zakonitosti poslovanja u svim jedinicama lokalne samouprave, predlaže se uvođenje minimalnih nacionalnih standarda.\nPredlaže se da se u Uredbu doda odredba:\n„Članak 31a.\n„Jedinstveni upravni odjel jedinice lokalne samouprave za obavljanje normativno-pravnih poslova mora zapošljavati najmanje jednog magistra pravne struke, a za obavljanje  računovodstvenih i financijsko-proračunskih poslova najmanje jednog magistra ekonomske struke“.\n\nPRIJEDLOG II. \nPredlaže se izmjena članka 24. Uredbe, kako slijedi: \n„Članak 24.\nNa radno mjesto pročelnika jedinstvenog upravnog odjela može biti imenovana osoba koja uz ispunjenje ostalih standardnih mjerila za radna mjesta u potkategoriji glavnog rukovoditelja iz članka 11. ove Uredbe ima najmanje pet godina radnog iskustva na odgovarajućim poslovima“.\n\nObrazloženje:\nProvodi se usklađenje s uvjetima propisanih za pročelnike upravnih odjela, koji nisu jedinstveni upravni odjel. Nejasno je iz kojeg su razloga uvjeti za imenovanje pročelnika jedinstvenog upravnog odjela (čije rukovođenje je čak i zahtjevnije radi raznovrsnosti poslova) blaži u odnosu na imenovanje pročelnika upravnih odjela. \n\nOsim toga,  kriteriji za imenovanje pročelnika JUO su blaži od kriterija za zapošljavanje na pojedina niža radnih mjesta u upravnim tijelima. Naime:\n• Viši savjetnik mora imati VSS i najmanje 4 godine iskustva\n• Savjetnik mora imati VSS i najmanje 3 godine iskustva\n• Viši stručni suradnik mora imati VSS i najmanje 1 godinu iskustva\nZa pročelnika JUO, koji obavlja rukovodeću funkciju i odgovoran je za rad cijelog upravnog tijela, propisan je samo uvjet:\n• VSS i 1 godina iskustva ili VŠS i 5 godina iskustva\n\nTakvo postavljanje uvjeta pokazuje da u sustavu nema pravilnog hijerarhijskog stupnjevanja radnih mjesta. U praksi to znači da se za najodgovornije mjesto – pročelnika – traži jednako ili čak manje radnog iskustva i niža razina obrazovanja nego za pojedina radna mjesta koja su po svojoj naravi niža, a ne rukovodeća. Time se narušava načelo dosljednog i pravilnog stupnjevanja radnih mjesta prema razini složenosti poslova, odgovornosti i potrebnom radnom iskustvu. Stoga se predlaže usklađenje uvjeta za imenovanje pročelnika JUO na način kako je to propisano za pročelnike upravnih odjela."]